
Το Χαμπέρι 

για την ενημέρωση και την οριζόντια επικοινωνία στη Νέα Φιλαδέλφεια 



ΠΟΙΑ ΑΝΑΠΤΥΞΗ; 

Νέα Φιλαδέλφεια: Περιοχή αμιγούς διασκέδασης 



Από το Μάη του 2013 που το «Χαμπέρι» έκα¬ 
νε την παρθενική του εμφάνιση στη γειτονιά 
μας, πέρασαν τριάμισι χρόνια. Από τότε, κι 
ενώ βρισκόμασταν ήδη σε μνημονιακό κλοιό, 
τα πάντα σε πολιτικό, οικονομικό και κοινωνι¬ 
κό επίπεδο πάνε απ’ το κακό στο χειρότερο: 
το τρίτο μνημόνιο ψηφίστηκε χαλαρά από 
την αριστεροδεξιά κυβέρνηση Τσίπρα-Καμ- 
μένου, η τρόικα συνεχίζει να έρχεται, τα αντι¬ 
λαϊκά μέτρα συνεχίζουν να διαδέχονται το ένα 
το άλλο, συντάξεις και μισθοί πετσοκόβονται, 
η ανεργία κυμαίνεται στα ίδια εφιαλτικά επί¬ 
πεδα, οι πλούσιοι εξακολουθούν να γίνονται 
πλουσιότεροι και οι φτωχοί φτωχότεροι. 

Τι έχει συμβεί, όμως, τα τριάμισι αυτά χρόνια 
στην πόλη μας; Η προηγούμενη τοπική διοί¬ 
κηση αντικαταστάθηκε από μια «αριστερή» 
εκδοχή διαχείρισης και η πόλη συνεχίζει να... 
αναπτύσσεται. Με τον ίδιο κι απαράλλαχτο 
τρόπο. 

Στο πρώτο φύλλο του «Χαμπεριού», το 
201 3, περιγράφαμε ως εξής αυτή την ανά¬ 
πτυξη: «Ταλουκέτα στις μικροεπιχειρήσεις 
της περιοχής αυξάνονται μέρα με τη μέρα 
κι οι μέχρι χθες επιχειρηματίες προστίθενται 
στους χιλιάδες άνεργους της πόλης. Με μια 
εξαίρεση: καφετέριες, μπαρ και διαφόρων ει¬ 
δών φαγάδικα ανοίγουν το ένα μετά το άλλο 
στο κέντρο της πόλης, δίνοντας μια εικόνα 
ευμάρειας και συνεχιζόμενης καλοπέρασης. 
Σήμερα, μόνο μέσα στον κύκλο που ορίζουν 
οι οδοί Ν. Τρυπιά και Σμύρνης, λειτουργούν 
71 καφετέριες, μπαρ, σουβλατζίδικα, ταβέρ¬ 
νες και άλλα παρεμφερή καταστήματα που 
διαθέτουν κάποια μορφή τραπεζοκαθισμά¬ 
των». 

Σαν να μην πέρασε μια μέρα από τότε, η 
κατάσταση όχι μόνο δε βελτιώθηκε, αλλά 
οδεύει από το κακό στο χειρότερο. Νέα μα¬ 
γαζιά ανοίγουν συνεχώς, παλιά που για τον 
άλφα ή βήτα λόγο δεν έπιασαν κλείνουν και 
ξανανοίγουν με νέο επιχειρηματικό πλάνο 
(κάθε μικροαστός αναζητά την τύχη του στο 
μπαρο-καφε-ταχυφαγικό Ελντοράντο της 
Φιλαδέλφειας-Χαλκηδόνας). Ετσι, ο αριθμός 
αυτών των μαγαζιών, «υγειονομικού ενδια¬ 
φέροντος» όπως αποκαλούνται στη γλώσσα 
της διοίκησης, έφτασε αισίως τα 116. Μέσα 
σε τριάμισι χρόνια, ο αριθμός αυτών των 
μαγαζιών αυξήθηκε σε ποσοστό πάνω από 
60 %! 

Πώς διάολο δικαιολογείται αυτή η αύξηση, 
σε συνθήκες γενικευμένης φτώχειας που 
ολοένα και βαθαίνει; Κοινωνιολογικά θα εί¬ 
χε ενδιαφέρον να διερευνηθεί το θέμα που 
περιγράφεται με το καλαμπούρι «οι μισοί Ελ¬ 
ληνες πουλάνε καφέδες και σουβλάκια στους 
άλλους μισούς», όμως αυτό ξεφεύγει από 
τους σκοπούς αυτού του σχολίου. Εδώ μας 
ενδιαφέρει η κοινωνική και περιβαλλοντική 
επίπτωση ενός φαινομένου που είναι υπαρ¬ 
κτό: η Νέα Φιλαδέλφεια έχει ήδη μετατραπεί 
σε ένα μεγάλο χώρο διασκέδασης, ο οποίος 
ολοένα και επεκτείνεται. 

Καταρχάς, υπήρχε μια παράδοση. Μολονότι 
η Φιλαδέλφεια ανέκαθεν ήταν χαρακτηρισμέ¬ 
νη ως περιοχή αμιγούς (στο τμήμα του προ- 
σφυγικού συνοικισμού) ή γενικής κατοικίας, 
πάντα «τραβούσε» αυτού του είδους τα μα¬ 
γαζιά. Νέοι από τις γύρω περιοχές έρχονταν 
εδώ για να διασκεδάσουν. Αλλοτε τηρούνταν 
κάποια όρια, όμως ο καπιταλισμός, ακόμα και 


σ’ αυτή την ευτελή μορφή του, δεν μπορεί να 
οριοθετηθεί. Οσο περνούσαν τα χρόνια, αυ¬ 
τού του είδους η χαμηλής επένδυσης επιχει¬ 
ρηματικότητα παγιωνόταν και επεκτεινόταν 
σαν κακοήθες μελάνωμα. Κάθε επίδοξος 
επιχειρηματίας αναζητούσε την τύχη του 
εδώ. Κι αυτό συνεχίστηκε και στις συνθήκες 
των μνημονίων, καθώς ο κλάδος της κάθε 
είδους διασκέδασης άντεξε στην κρίση και 
συγκέντρωσε κεφάλαια που αντλήθηκαν από 
άλλους κλάδους της μικρής παραγωγής και 
του μικρού εμπορίου. Τηρουμένων των ανα¬ 
λογιών, η Φιλαδέλφεια αποτελεί τα τελευταία 
χρόνια ένα είδος περιφερειακού «Γκαζιού» 
ή «Ψυρρή». Βρίσκεται ακόμα στη φάση της 
επέκτασης και όχι στη φάση της παρακμής, 
όπως π.χ. το Μπουρνάζι. 

Τι συμβαίνει όταν μια περιοχή αμιγούς κα¬ 
τοικίας μετατρέπεται σε περιοχή... αμιγούς 
διασκέδασης; Το περιβάλλον καταστρέφε- 
ται και η όποια ποιότητα ζωής των κατοί¬ 
κων της υποβαθμίζεται δραματικά. Αυτοί 
που υφίστανται άμεσα την υποβάθμιση δεν 
έχουν ανάγκη από εξηγήσεις: τη βιώνουν. 
Για τους υπόλοιπους αναφέρουμε επιγραμ¬ 
ματικά (δυστυχώς ο χώρος δεν επιτρέπει να 
επεκταθούμε) μερικές λέξεις: κυκλοφοριακή 
συμφόρηση σε επίπεδο «τρέλας», πρόβλημα 
πάρκινγκ, ιδιαίτερα τα Παρασκευοσάββατα, 
ηχορύπανση, συσσώρευση σκουπιδιών. Πό¬ 
σο... πολιτισμένο θα σας φαινόταν να μην 
μπορείτε να μπείτε ούτε στο σπίτι σας, επει¬ 
δή ο θαμώνας του γειτονικού μπαρ πάρκαρε 
κολλητά στην πόρτα σας; 

Και τι να πει κανείς για την πλημμυρίδα των 
τραπεζοκαθισμάτων, που τείνει να καταλάβει 
κάθε σπιθαμή δημόσιου χώρου; Προφανώς, 
δεν είμαστε οι μόνοι που βλέπουμε τα παρά¬ 
νομα τοποθετημένα τραπεζοκαθίσματα σε 
κάθε γωνιά της πόλης, ο δήμος όμως φαί¬ 
νεται να πάσχει από... τυφλαμνησία, αφού 
περιστασιακά κάνει μεγαλόστομες ανακοινώ¬ 
σεις για ελέγχους και πρόστιμα (ενδεχομένως 
κάποιες φορές να τις έχει εφαρμόσει), όμως η 
κατάσταση παραμένει ίδια (και χειροτερεύει)! 
Φαίνεται να επικρατεί κάποιου είδους άτυπη 
«ομερτά» ανάμεσα στο δήμο και τους μα¬ 
γαζάτορες: για να πληρώσουμε κάποια τέλη 
στο δήμο, πρέπει να κονομήσουμε πολλα¬ 
πλάσια κι αυτό δεν μπορεί να γίνει χωρίς να 
καταλάβουμε πλατείες και πεζοδρόμια. 
Βέβαια, η... συμπαθής τάξη των μαγαζατό¬ 
ρων δεν κονομάει μόνο από την κατάληψη 
του δημόσιου χώρου, σε πείσμα κάθε νομικής 
διάταξης. Τα μεγάλα κέρδη βγαίνουν από την 
υπερεκμετάλλευση των εκατοντάδων εργα¬ 
ζόμενων, νέων στην πλειοψηφία τους, που 
αφήνουν ιδρώτα και αίμα (καμιά φορά και κυ¬ 
ριολεκτικά). Πίσω από το ευγενικό χαμόγελο 
και τα κουρα¬ 
σμένα μάτια 
(το πρώτο 
αποτελεί 
υποχρεωτικό 
«αξεσουάρ» 
της δουλει¬ 
άς, αλλιώς 
το αφεντικό 
σου δείχνει 
αδίστακτα 
την πόρτα) 
κρύβονται 


μεροκάματα πείνας και μαύρη, ανασφάλι¬ 
στη εργασία. Κρύβεται σωρεία παραβιάσεων 
της εργατικής νομοθεσίας (ό,τι απέμεινε απ’ 
αυτή). Η τυποποιημένη με τον όρο εργασι¬ 
ακή επισφάλεια είναι η σύγχρονη δουλεία. 
Τα αφεντικά κάνουν άτυπα καρτέλ, καθορί¬ 
ζοντας μεροκάματα και εργασιακές σχέσεις 
(για να μη χαλάει κανένας τους την κοινή τους 
πιάτσα), από τους εργαζόμενους όμωςλείπει 
η δύναμη της συλλογικής οργάνωσης και δι¬ 
εκδίκησης. Ο συνδικαλισμός, έστω και στην 
πιο πρωτόλεια μορφή του, αποτελεί είδος εν 
πλήρει ανεπαρκεία στα κάτεργα της διασκέ¬ 
δασης. 

Συζητώντας για τους σκοπούς αυτού του ση¬ 
μειώματος με αρκετούς νέους ανθρώπους, 
στην πλειοψηφία τους κάτω των εικοσιπέντε, 
είμαστε σε θέση να γνωρίζουμε ότι στα πε¬ 
ρισσότερα μαγαζιά το ημερομίσθιο δεν ξε¬ 
περνά τα 3 ευρώ. Συχνά κυμαίνεται ανάμεσα 
στα 2,5 και τα 3 ευρώ, άλλοτε με υπογεγραμ¬ 
μένη σύμβαση (η οποία βέβαια τις περισσό¬ 
τερες φορές δεν αποτελεί τίποτα παραπάνω 
από κουρελόχαρτο), άλλοτε χωρίς καθόλου 
σύμβαση. Η ασφάλιση για κάποιους αποτε¬ 
λεί όνειρο θερινής νυκτός (κι ας δουλεύουν 
νύχτα), για άλλους αφορά μόνο το μισό τους 
ωράριο (είναι πολύ συχνό το φαινόμενο, ενώ 
δουλεύει κάποιος πλήρες ωράριο, να παίρνει 
ένσημα για μισό). Τα ωράρια υπερβαίνουν 
κατά πολύ το κατακτημένο με αίμα 8ωρο, 
με τους εργαζόμενους να δουλεύουν 10 και 
11 ώρες, εννοείται χωρίς να πληρώνονται 
υπερωρίες. Καμιά φορά δεν παίρνουν ούτε 
τα δεδουλευμένα και αναγκάζονται να «κυ¬ 
νηγούν» τα ευυπόληπτα αφεντικά στους κύ¬ 
κλους τους, μπας και τους τα δώσουν. 

Οι συνθήκες εργασιακού μεσαίωνα, κάτω 
από τις οποίες δουλεύουν οι έλληνες ή με¬ 
τανάστες εργαζόμενοι των μαγαζιών της 
περιοχής μας, δεν αποτελούν έκπληξη ή 


για το μεγαλύτερο μέρος των εργαζομένων 
της χώρας. Δημιουργούν όμως ένα τεράστιο 
κοντράστ με την εικόνα μιας επίπλαστης ευ¬ 
μάρειας της πόλης. Καταρρίπτουν το μύθο 
που θέλει τη Φιλαδέλφεια να περνά μια φάση 
ανάπτυξης. Εκτός αν ως ανάπτυξη ορίσουμε 
το φούσκωμα των πορτοφολιών των μαγα¬ 
ζατόρων, με τη μεσαιωνική εκμετάλλευση των 
εργαζόμενων και την υποβάθμιση της ζωής 
των κατοίκων της πόλης. Οσο η ζοφερή για 
όλους τους υπόλοιπους πραγματικότητα 
κρύβεται πίσω απ’ τη βιτρίνα των πολυάριθ¬ 
μων μαγαζιών της διασκέδασης, η κατάστα¬ 
ση θα πηγαίνει από το κακό στο χειρότερο. Οι 
κάτοικοι θα σπρώχνονται να εγκαταλείψουν 
τα σπίτια τους, οι εργαζόμενοι θα συνεχίσουν 
να δουλεύουν σαν σύγχρονοι σκλάβοι και τα 
μαγαζιά θα συνεχίσουν να αυξάνονται και να 
πληθύνονται. 

Να μην ξεχάσουμε, βέβαια, και το γήπεδο του 
Μελισσανίδη, που ακόμα δεν άρχισε να κατα¬ 
σκευάζεται (και δεν προβλέπεται στο ορατό 
μέλλον), όμως συνδέεται στενά με το «μαύ¬ 
ρο» αναπτυξιακό μύθο της πόλης μας. Σ’ εκεί¬ 
νο το παμνηγυρικό δημοτικό συμβούλιο του 
2013, που παρουσιάστηκε το «πρότζεκτ» 
του γηπέδου, ένα από τα βασικά εκμαυλι- 
στικά επιχειρήματα ήταν η ανάπτυξη που θα 
έφερνε. Βέβαια, κάποια στιγμή του Μελισσα- 
νίδη του ξέφυγε ότι θέλει να κάνει το Αλσος 
«Μόντε Κάρλο», αλλά μετά το μάζεψαν για 
να μην προκαλεί. Μπορεί κανείς να φανταστεί 
-πέραν όλων των άλλων- τι θα σήμαινε αν 
στο πρόβλημα «μαγαζούπουλη» ερχόταν να 
προστεθεί κι ένα γήπεδο-επιχείρηση. Σ’ αυτό 
το θέμα, όμως, θα επανέλθουμε. Αλλωστε, η 
«Στρούγκα» είναι που συγκέντρωσε τα πυρά 
των ανθρώπων του Μελισσανίδη, όταν βγή¬ 
κε μπροστά για να υπερασπιστεί το Αλσος. 

η, Α& 3,14 


ΔΟΜΕΣ ΑΝΤΙΜΕ¬ 
ΤΩΠΙΣΗΣ ΤΗΣ 
ΦΤΩΧΕΙΑΣ 

Ασπιρίνες για την 
αντιμετώπιση του 
καρκίνου 


Το "Χαμπέρι" κυκλοφορεί σε χίλια αντίτυπα και διανέμεται δωρεάν κι από 
χέρι σε χέρι. Αναζητήστε το στο αγαπημένο σας καφενείο και σε άλλα κα¬ 
ταστήματα σε όλη την πόλη, κι αν δεν το βρείτε επικοινωνήστε μαζί μας. Η 
εφημερίδα συντάσσεται από ομάδα εργασίας της συνέλευσης του αυτο- 
διαχειριζόμενου κοινωνικού χώρου "Στρούγκα". Τα ενυπόγραφα άρθρα 
εκφράζουν την άποψη των συντακτών τους. Θα μας βρείτε στην κατάληψη 
της Στρούγκας, Δεκελείας 116, Νέα Φιλαδέλφεια, κάθε Τρίτη μετά τις 9 μμ 
που πραγματοποιούνται οι συνελεύσεις μας και κάθε Πέμπτη μετά τις 9 
μμ που λειτουργεί καφενείο. Για τις πολιτικές, κοινωνικές και πολιτιστικές 
δραστηριότητες της Στρούγκας μπορείτε να ενημερώνεστε από τις αφίσες 
στους τοίχους της πόλης και στην ηλεκτρονική διεύθυνση Η«ρ://δΐΓου§». 
θ5ρίνΒ1θ§5.ΙΊΘΐ. 

Ε-ιτιειΐ1 επικοινωνίας: Η&ΒθΗ@θδριν.ηθΙ 

Το Χαμπέρι 


Φιλανθρωπία και ρατσισμός: 
όψεις του ίδιου νομίσματος 

«Αν όλα τα παιδιά της γης πιάναν γερά τα χέρια 
κορίτσια αγόρια στη σειρά και στήνανε χορό 
ο κύκλος θα γινότανεπολύ πολύ μεγάλος 
κι ολόκληρη τη Γη μαςθ'αγκάλιαζε θαρρώ.» 


Οι στίχοι του Γ. Ρίτσου έχουν συνοδεύ¬ 
σει τα μαθητικά χρόνια πολλών γενεών 
και έβρισκαν πάντοτε θέση στο ρεπερ¬ 
τόριο των εορταστικών εκδηλώσεων 
στα δημοτικά σχολεία, στις οποίες 
γονείς και δάσκαλοι φούσκωναν και 
δάκρυζαν από περηφάνια, βλέποντας 
τα βλαστάρια τους να πιάνονται γερά 
και να τραγουδάνε με τις γλυκές τους 
φωνές τραγούδια για την ειρήνη, την 
αγάπη, την αλληλεγγύη, την ισότητα. 
Αλλωστε, το ελληνικό σχολείο δεν είναι 
που μας δίδασκε πως όλοι οι άνθρω¬ 
ποι είναι ίσοι ανεξαρτήτως καταγωγής, 
χρώματος ή θρησκευτικής πεποίθησης; 
Ποιος δε θυμάται το κλασικό βιβλίο 
«Εμείς και ο κόσμος» με το χαρακτηρι¬ 
στικό εξώφυλλό του να απεικονίζει την 
υφήλιο και γύρω 


τις έγκυες της Ριτσώνας που δεν έχουν 
γιατρό και τρέμουν στην προοπτική του 
να γεννήσουν χωρίς ούτε μια μαμή δί¬ 
πλα τους. 

Τα «Ωραιόκαστρα» και οι «Φιλιππιά- 
δες» δε γεννήθηκαν το 201 ό. Μόλις το 
2012 ήταν που γονείς, από δημοτικά 
σχολεία του Χαλανδρίου εκείνη τη φο¬ 
ρά, είχαν προσπαθήσει να αποκλείσουν 
τα τσιγγανάκια από τα σχολεία επικα¬ 
λούμενοι.. . υγειονομικούς κινδύνους. 
Δεν αποκλείεται, βέβαια, πολλοί από 
τους γονείς που συμμετέχουν σε τέτοιες 
ρατσιστικές εκδηλώσεις, να έχουν δα¬ 
κρύσει στη θέα των προσφύγων που 
κατέβαιναν από άθλια φουσκωτά σε 
κάποια ακτή της Λέσβου ή να έχουν 
αφήσει τρόφιμα ή ρούχα σε κάποιο 


της έναν κύκλο από 
παιδάκια από κάθε 
άκρη της, το ελλη¬ 
νόπουλο χέρι-χέρι 
με το κινεζάκι, το α- 
φρικανάκι κοκ; Ολα 
αυτά βέβαια ανέκα¬ 
θεν βοηθούσαν στο 
να ομορφαίνουν το 
ανθρώπινο προσω¬ 
πείο της παιδείας, 
ειδικά σήμερα που 
η εγκληματική πο¬ 
λιτική του ελληνικού 
κράτους στο πλαίσι¬ 
ο της Ευρωπαϊκής Ενωσης έναντι των 
προσφύγων συνεχίζεται ακάθεκτη και 
κάθε ευκαιρία για να κρύψει τις πομπές 
της και να επιδείξει τζάμπα ανθρωπισμό 
δε θα μπορούσε να μείνει ανεκμετάλλευ¬ 
τη. 

Μια τέτοια «καλή» ευκαιρία βρέθηκε 
για την ελληνική κυβέρνηση και στα 


εμείς και ο κόεμος 


σης» προσθέτοντας ότι στόχος είναι τα 
παιδιά αυτά να κάνουν παρέα και με τα 
Ελληνάκια και «να μην περιθωριοποι¬ 
ηθούν». Ωστόσο, τα προσφυγόπουλα 
είναι και πάλι γκετοποιημένα, υποχρε¬ 
ωμένα να παρακολουθούν μαθήματα 
σε απογευματινές ώρες που το σχολείο 
δελειτουργεί, μακριά από τους έλληνες 
συμμαθητές τους, παίζοντας μόνο με 
τους «όμοιούς» τους στις ίδιες αυλές 
που άλλοτε υποκριτικά φιλοξενούσαν 
παιδικές εκδηλώσεις με ανθρωπιστικό 
και οικουμενικό περιεχόμενο. 

ΥΓ. Ευτυχώς, υπάρχουν και κάποια δείγ¬ 
ματα που δείχνουν πως δεν έχει εκλείψει 
παντελώς η ανθρωπιά, η ταξική συνει- 
δητότητα, η αλληλεγγύη. Παραθέτουμε 
και κλείνουμε με κάποια αποσπάσματα 
από την κοινή ανα- 
καλωσό- 



κοινωση 

ρισμα γονέων και 
εκπαιδευτικών των 
προσφυγόπουλων 
στην περιοχή του 
Ρεθύμνου: 

« ... Το Δημόσιο 
Σχολείο δεν έχει τί¬ 
ποτα να φοβηθεί 
από αυτά τα παιδιά, 
η εμπειρία χρόνων 
αυτό έχει να δείξει... 
Ωι ίδιοι οι μαθητές 
γκρεμίζουν τις προ¬ 
καταλήψεις και δεν βλέπουν απέναντι 
τους, αλλόθρησκους, αλλοεθνείς ή άλ¬ 
λους διαχωρισμούς, αλλά μόνο συνο- 
μήλικούς τους με την ίδια ανάγκη για 
παιχνίδι και δημιουργική μάθηση... Το 
Δημόσιο Σχολείο έχει μόνο να κερδίσει 
από την ένταξη των προσφυγόπου¬ 
λων. .. Θα αποτελέσουν ευκαιρίες για 
να αναδειχθούν οι πανανθρώπινες αξίες 


χώρο όπου συγκεντρώνονταν είδη 
για πρόσφυγες. Αλλο όμως η επίδει¬ 
ξη φιλανθρωπίας και άλλο να έχεις τα 
«βρωμιάρικα» στο ίδιο σχολείο με τα 
παιδιά σου, με τον κίνδυνο να κολλή¬ 
σουν τις αρρώστιες τους ή να ρίξουν το 
επίπεδο του σχολείου παρασύροντας 
και τα υπόλοιπα παιδιά των «καλών» 

γεγονότα του Ωραιόκαστρου, της οικο Υ ενειών - Αυτές οι συμπεριφορές Τ ης Ειρήνης,της Ισότητας,της Αλληλεγ- 
Φιλιππιάδας, της Αλεξάνδρειας. Εκεί αποδεικνύουν πόσο δηλητηριασμένη γύης< της Αξιοπρέπε|ας καί 0 διαχρονι _ 

όπου ο απροκάλυπτος ρατσισμός των είναι Π κοινωνία από ΤΙ Ί φασιστική προ- κός αγ ώνας για την υπεράσπισή τους, 
συλλόγων γονέων των σχολείων πλημ- παγάνδα, επιδεικνύοντας συμπεριφο- Θα αποτελεσει όμως ταυτόχρονα και 
μύρισε τα δελτία των ειδήσεων και τις που ειν αι γέννημα της κρίσης του ευκα(ρ ί α κοινωνικοποίησης και ένταξης 
στήλες των εφημερίδων με υποκριτική καπιταλισμού και αναπτύσσονται στο των παι 5[ών αυτών και των οικογενει- 
ευαισθησία από τη μία αλλά και μπό- έδαφος της υποχώρησης της ταξικής <^ ν του ς στ η ν ε χ\ηνική κοινωνία... Ως 
λικη μουγκαμάρα για την ταμπακιέρα συνείδησης. εκπαιδευτικοί αλλά και ως γονείς, νοιώ- 

από την άλλη. Κουβέντα δεν ειπώθηκε Κάποια προσφυγόπουλα έχουν περά- θουμε το χρέος να αγωνιστούμε για τα 
για την πολιτική των μαζικών απελά- σει σήμερα τις πόρτες του σχολείου, δικαιώματα αυτών των προσφυγόπου- 
σεων, στην οποία έχει συμφωνήσει το Όμως ακόμα και αυτή η πράξη της κυ- λων και των οικογενειών τους, με την 
ελληνικό κράτος, για την αθλιότητα των βέρνησης είναι πέρα για πέρα υποκριτι- (δια θέρμη με την οποία προσπαθούμε 
καταυλισμών, στους οποίους έχουν πε- κή. Σύμφωνα με τον υπουργό Παιδείας, να υπερασπιστούμε τα δικαιώματα και 
τάξει τους πρόσφυγες, για τα εκατοντά- Ν. Φίλη, «η κυβέρνηση έχει υποχρέωση των δικών μας μαθητών και παιδιών, 
δες ασυνόδευτα παιδιά, που γίνονται να προσφέρει στα παιδιά μεταναστών Αυτά τα παιδιά είναι παιδιά μας και μα- 
θύματα κάθελογής εκμετάλλευσης, για το στοιχειώδες δικαίωμα της μόρφω- θητές μας». ^ ^ 



ΕΙΛΗΣΕΙΣ 
ΑΠ’ ΤΟΝ 
ΥΠΟΛΟΙΠΟ 
ΚΟΣΜΟ 



32 χρόνια αιχμαλω¬ 
σίας στις φυλακές του 
γαλλικού κράτους συ¬ 
μπλήρωσε ο λιβανέζος 
κομμουνιστής και μα¬ 
χητής της Παλαιστινια¬ 
κής Αντίστασης, Ζορζ 
Ιμπραχίμ Αμπντα- 
λά, ο μακροβιότε¬ 
ρος πολιτικός κρα¬ 
τούμενος στη «δημοκρατική» Ευρώπη. Τα προ¬ 
σχήματα που βρίσκει το γαλλικό κράτος σε συνεργασία 
με τους αμερικάνους ιμπεριαλιστές και τους σιωνιστές του 
Ισραήλ είναι αρκετά για να σαμποτάρουν την υλοποίηση 
της απόφασης αποφυλάκισής του, που έχει εκδοθεί από 
το 1999! Το μήνυμα αλληλεγγύης εστάλη κατά τη διεθνή 
εβδομάδα δράσεων για την απελευθέρωσή του και κο- 
ρυφώθηκε με διαδήλωση το Σάββατο 22 Οκτώβρη έξω 
από τις φυλακές της Λανμεζάν (Ανω Πυρηναία, Γαλλία) 
όπου κρατείται. 

Η δίκη των 10 τούρκων αγωνιστών της ΑΤΙΚ (Συ¬ 
νομοσπονδίας Τούρκων Εργατών στην Ευρώπη) με την 
κατηγορία ότι είναι μέλη της παράνομης στην Τουρκία 
οργάνωσης Κομμουνιστικό Κόμμα Τουρκίας (μαρξιστικό- 
λενινιστικό) (ΤΚΡ/ΜΕ) συνεχίζεται στη Γερμανία εδώ και 
ενάμισι χρόνο. Πρόκειται για μία δίκη ξεκάθαρα πολιτική, 
ενάντια στην ελεύθερη πολιτική έκφραση, με κατηγορητή¬ 
ριο στημένο από το φασιστικό τουρκικό κράτος το οποίο 
βαφτίζει τους αγωνιστές ως τρομοκράτες και κάθελάίκή 
κινητοποίηση ως απειλή που πρέπει να κατασταλεί με κάθε 
τρόπο. 



Εκκενώθηκε 
από τη γαλλι¬ 
κή αστυνομία 
η «ζούγκλα» 
του Καλαί, ο 
καταυλισμός 
όπου χιλιά¬ 
δες μετανά¬ 
στες διέμεναν 
κάτω από 
άθλιες συνθήκες διαβίωσης μετά από το μακρύ 
και επίπονο ταξίδι τους με προορισμό τη Βρετα¬ 
νία. Ο καταυλισμός, παρά την αθλιότητά του (μέχρι και 
δικαστήριο της Λιλ είχε αποφανθεί για την καταπάτηση 
στοιχειωδών ανθρωπίνων δικαιωμάτων), αποτελούσε για 
τους μετανάστες το μοναδικό πέρασμα προς τη Βρετανία. 
Βλέποντας τα παραπήγματα, που άλλοτε αποτελούσαν το 
«σπίτι» τους, να καίγονται, οι μετανάστες ανησυχούν για 
τη μεταφορά τους σε άλλα κέντρα κράτησης, ακόμη πιο 
απομακρυσμένα, που θα κάνουν και το όνειρό τους να 
περάσουν στη Βρετανία ακόμη πιο μακρινό. 


Η επιχείρηση 
ανακατάληψης 
της Μοσουλης 

έχει ξεκινήσει και 
από ό,τι φαίνεται 
δε θα είναι εύκολη 
υπόθεση. Η Μο- 
σούλη είναι η δεύ¬ 
τερη μεγαλύτερη 
πόλη του Ιράκ και για παραπάνω από δύο χρόνια τελεί 
υπό την κατοχή του 1515. Τις δυνάμεις τους ενάντια στο 
1515 έχουν ενώσει τμήμα του ιρακινού στρατού, ορισμένες 
σουνιτικές και σιιτικές πολιτοφυλακές και κούρδοι μαχητές 
Πεσμεργκά, υπό την αεροπορική κάλυψη ΗΠΑ και Γαλλί¬ 
ας. Για ακόμη μια φορά ο άμαχος πληθυσμός της πόλης 
βιώνει τις φρικτές συνέπειες ενός πολέμου εξ’ ολοκλήρου 
άδικου, που έχει ήδη οδηγήσει στην προσφυγιά τους μί¬ 
σους κατοίκους της, ενώ αναμένεται να οδηγήσει στον 
ίδιο δρόμο πολλούς ακόμη... 

Από τη δραστηριότητα 
της Στρούγκας 


ΟΐΠβ $ΐ1Όυ§3 

Με την έναρξη της φετινής σεζόν η Στρούγκα 
παρουσίασε για τους σινεφίλ δύο κινηματογρα¬ 
φικά αφιερώματα. Το πρώτο, με θέμα «Γη και 
ύδωρ στους σύγχρονους Πέρσες» πραγμα¬ 
τευόταν την ιδιωτικοποίηση δημόσιων αγαθών 
όπως ενός σιδηρόδρομου στη Βρετανία και του 
νερού στη Βολιβία, μια σύγχρονη και σκληρή 
πραγματικότητα που βιώνουμε εντονότερα 
μέρα με τη μέρα. Οι ταινίες που προβλήθηκαν 
ήταν οι «Ν3νί§3ΐθΓ5» και «Ακόμη και η βροχή». 
Το δεύτερο αφιέρωμα, του Οκτώβρη ήταν ένα 
αφιέρωμα σε δύο πολύ διαφορετικές μεταξύ 
τους σε τεχνική 3ηίιτΐ3ΐίοη ταινίες, το «9» και« 
Το τρίο της Μπελβίλ». 

Μείνετε συντονισμένοι για το επόμενο αφιέρω¬ 
μα του Νοέμβρη... 

Παιδική παράσταση « Ακους 
της γιορτή;», από την ομάδα 
Τσόκαρα 

Ο κλόουν Μπλούμ επισκέφτηκε τη Στρούγκα 
στις 22/10 για να μας αφηγηθεί την ιστορία του 
με μοναδικό του όχημα μια βαλίτσα. Μετά από 
μια παράσταση του τσίρκου όπου δούλευε, ο 
κλόουν Μπλουμ ένιωσε μια μεγάλη επιθυμία να 
δει... ανεμώνες! Κατά τη διάρκεια της βόλτας 
του στο δάσος, συνάντησε μια αρκούδα που 
τον παρέσυρε σε έναν βαθύ ύπνο 3 μηνών, 12 
ημερών και 5 ωρών! 

Όταν όμως ξύπνησε, το τσίρκο του είχε φύγει 
χωρίς αυτόν... Ξεκίνησε έτσι ένα ταξίδι για να 


ξαναβρείτη γιορτή. Εν τω μεταξύ, στην περιπλά¬ 
νησή του, συνάντησε διάφορους περίεργους 
τύπους που του έμαθαν πόσο ωραία πράγματα 
μπορούν να συμβούν όταν οι άνθρωποι έχουν 
τα χέρια τους ενωμένα, και πως κάποια πράγμα¬ 
τα είναι πιο σημαντικό να τα αναζητούμε παρά 
να τα βρίσκουμε. 

Στην παράσταση συμμετείχαν εκτός από τους 
μικρούς μας φίλους και πολλοί ενήλικες, οι οποί¬ 
οι δε δίστασαν να συμμετάσχουν στα διαδρα- 
στικά με το κοινό κομμάτια της παράστασης. 

Συλλογική Κουζίνα 

Στη σημερινή συνθήκη της κοινωνικής απομό¬ 
νωσης και της ατομικότητας, απαντάμε με αλ¬ 
ληλεγγύη και συντροφικότητα. 

ΓΓ αυτό και για άλλη μία φορά, στις 6/11, βρε¬ 
θήκαμε για να μαγειρέψουμε νοστιμιές, να φάμε 
και να γλεντήσουμε συλλογικά. 

5 ϊυάίο 

Το είυοίίο της Στρούγκας από την αρχή της 
σεζόν μέχρι και σήμερα γεμίζει στα ανοίγματα 
του χώρου με νότες, ριφάκια και διπεταλιές 
από μπάντες που αγαπούν αυτό που κάνουν 
και έχουν την όρεξη να οικειοποιηθούν αυτό τον 
χώρο και να του δώσουν ζωή! 

Ενημερωθείτε για τις επόμενες δρα¬ 
στηριότητες της Στρούγκας είτε μέ¬ 
σα από το ΒΙο§ μας είτε από τις αψί¬ 
σες μας στα στενά της γειτονιάς... 

ΛΟΜΕΣ ΑΝΤΙΜΕΤΩΠΙΣΗΣ ΤΗΣ ΦΤΩΧΕΙΑΣ 

ΑΣΠΙΡΙΝΕΣ ΓΙΑ ΤΗΝ ΑΝΤΙΜΕΤΩΠΙΣΗ ΤΟΥ ΚΑΡΚΙΝΟΥ 

Αναδιανομή της πίττας - εκατοντάδες χιλιάδες ευρώ σε ΜΚΟ και δήμους για φιλανθρωπικού τύπου προγράμματα 
Τα χοντρά "πακέτα" σταλαμόγια των επαγγελματιών της "κοινωνικής αλληλεγγύης" 

Ψίχουλα για τους άπορους, άνεργους, άστεγους και τους εργαζόμενους στις δομές. 


Από το 2013 το υπουργείο Εργασίας έχει δημιουργήσει κοινωνικές δομές αντιμετώπισης της 
φτώχειας. Είναι το φιλανθρωπικό υποκατάστατο για την κατάργηση των περιορισμένων κρατικών 
δομών κοινωνικής πρόνοιας. Σε ένα οικονομικό και κοινωνικό περιβάλλον εξαθλίωσης των ερ¬ 
γαζομένων και ανέργων, το κράτος, θέλοντας να αποσβέσει τις αντιδράσεις και τους αγώνες για 
πραγματική αντιμετώπιση της εξαθλίωσης, προσπαθεί να χρυσώσει το χάπι των "κολασμένων” 
με ημίμετρα, που παράλληλα αποτελούν μπίζνες για τον πλουτισμό διάφορων καλοθελητών. 
Τα πάγια εργατικά αιτήματα του δικαιώματος της δωρεάν κατοικίας και της εργασίας για όλους 
αντικαθίστανται από ψίχουλα φιλανθρωπίας. Η επιβίωση έχει γίνει το ζητούμενο για την εργατι¬ 
κή τάξη και η ηττοπάθεια που έχει μπολιαστεί και έχει επικρατήσει στα προλεταριακά στρώματα 
δημιουργεί φραγμό στη διεκδίκηση αιτημάτων που θα ξεπηδούν από μια δίκαιη αρχή: "εμείς οι 
εργάτες που παράγουμε τον κοινωνικό πλούτο τον δικαιούμαστε ολόκληρο”. 

Η χειμερία νάρκη του εργατικού κινήματος ανοίγει τον δρόμο στη συγκυβέρνηση των ΣΥΡΙΖΑ- 
ΝΕΛ να τσακίσει ακόμα και παροχές φιλανθρωπίας προς τα πιο εξαθλιωμένα στρώματα. Για 
κανένα λόγο δεν θέλουμε να υποστηρίξουμε τον τρόπο λειτουργίας των υφιστάμενων δομών. 
Στην ουσία αποτελούν μηχανισμούς απόσβεσης κοινωνικών κραδασμών. Σταγόνα στον ωκεανό 
της φτώχειας και της εξαθλίωσης. Αυτή την στιγμή όμως το κλείσιμο αυτών των δομών πετάει 
στον Καιάδα άνεργους και άστεγους που μέχρι τώρα μπορούσαν να έχουν κάποιες στοιχειώδεις 
παροχές (πλύσιμο ρούχων, μεσημεριανή ανάπαυση, προσωπική υγιεινή, ένα πιάτο φαί). Από το 
2013 που λειτουργούν έως σήμερα έχουν εξυπηρετήσει πάνω από 120.000 ανθρώπους από 
ευάλωτες ομάδες. Επίσης, σε αυτές τις δομές εργάζονται γύρω στα 800 άτομα τα οποία πετι- 
ούνται στον δρόμο. Η ρότα που χαράζει το υπουργείο Εσωτερικών υποδηλώνει ξεκάθαρα τις 
προθέσεις του: αυτοί οι άνθρωποι δεν έχουν δικαιώματα και το κράτος σε ένδειξη μεγαλοψυχίας 
τους δίνει μια εξευτελιστική φιλανθρωπία (για πόσο;). Το πρόγραμμα αυτό χρηματοδοτείται σε 


μεγάλο βαθμό από το ΕΣΠΑ και ένα μέρος από το κράτος και τους δήμους. 

Οι εργαζόμενοι σε αυτές τις κοινωνικές δομές προχώρησαν σε παράσταση διαμαρτυρίας στο 
υπουργείο Εργασίας την Παρασκευή 30 Σεπτεμβρίου 201 ό. Τα αιτήματα των εργαζομένων είναι: 

• αποπληρωμή των δεδουλευμένων καθώς παραμένουν απλήρωτοι για 3 μήνες και οδεύ¬ 
ουν στον 4ο. 

• παράταση του προγράμματος και μετά τις 31 /10/2016, ημερομηνία κατά την οποίαλήγει 
η τελευταία τετράμηνη παράταση που τους δόθηκε. 

• ένταξη του υφιστάμενου προσωπικού στο νέο πλαίσιο, χωρίς μειώσεις προσωπικού, 
κατάργηση δομών και επαναπροκήρυξη των θέσεων εργασίας. 

Εάν θέλουμε κάποια στιγμή να λειτουργήσουμε ως τάξη, ως εργάτες, ως μοναδικοί παραγωγοί 
του πλούτου, πρέπει να προβάλλουμε τα αιτήματα που δικαιούμαστε και να τα απαιτήσουμε για 
όλους: 

• δωρεάν κατοικία γι όλους τους εργαζόμενους - ανέργους 

• μισθοί που να επιτρέπουν τουλάχιστον μια αξιοπρεπή διαβίωση 

• επιδόματα ανεργίας τουλάχιστον στο ύψος του κατώτατου βασικού μισθού και κατάρ¬ 
γηση των ελαστικών σχέσεων εργασίας, της ημιαπασχόλησης και του μειωμένου βασικού μισθού 
για τους εργαζομένους κάτω των 25 ετών. 

ΥΓ. Μετά τις κινητοποιήσεις των εργαζόμενων, η αναπληρώτρια υπουργός Εργασίας Θεανώ 
Φωτίου ανακοίνωσε ότι... βρέθηκαν χρήματα από το υπουργείο Οικονομικών και το πρόγραμμα 
θαπαραταθείγια δύο ακόμα μήνες. Η υπουργός εξαπέλυσε και βολές κατά δημάρχων. Ετσι, οι ερ¬ 
γαζόμενοι αλέθονται στις μυλόπετρες του πολιτικού ανταγωνισμού ανάμεσα στη συγκυβέρνηση 
τωνΣΥΡΙΖΑΝΕΛ και την ελεγχόμενη από τη ΝΔ ΚΕΔΕ (ένωση των δήμων), και του οικονομικού 
ανταγωνισμού ανάμεσα σε δήμους και ΜΚΟ. α αλ 

Επιλεκτικές ευαισθησίες 


Στις 17 Αυγούστου, η Σέλτικ υποδέχθηκε την Χαποέλ Μπερ Σεβά στο 
πλαίσιο των ρΙ^ιχ-οίΤτου Οιεπτιρΐοηδ Ι_6£ΐ§υ6, σ’ έναν αγώνα που πριν 
τη διεξαγωγή του είχε χαρακτηριστεί από κλιμάκια της ΟΥΕΦΑ ως 
«υψηλής επικινδυνότητας». Η αιτία γΓ αυτό άπτεται της στάσης που 
έχουν επιδείξει τόσα χρόνια οι οπαδοί της σκωτσέζικης ομάδας, όσον 
αφορά την Παλαιστινιακή Αντίσταση αναρτώντας πανό για τους Πα¬ 
λαιστίνιους απεργούς πείνας το 2012, συγκεντρώνοντας χρήματα και 
πραγματοποιώντας πλήθος άλλων δράσεων. Χαρακτηριστικό παρά¬ 
δειγμα αποτελούν οι δράσεις των οργανωμένων της Σέλτικ κατά τη 
διάρκεια των εχθροπραξιών στη Λωρίδα της Γάζας το 2014. Τότε η 
Σέλτικ είχε τιμωρηθεί από την ΟΥΕΦΑ καθώς οι οπαδοί της εξέφρασαν 
την αλληλεγγύη τους στον αγωνιζόμενο παλαιστινιακό λαό φωνάζο- 
ντας συνθήματα και φέροντας σημαίες της Παλαιστίνης. Μάλιστα, το 
αιτιολογικό της τιμωρίας ανέφερε ότι η ποινή επιβλήθηκε λόγω της 
χρήσης προκλητικών συμβόλων! 

Οι οπαδοί της Σέλτικ επιφύλαξαν μία εξαιρετική υποδοχή στη Χαποέλ 
Μπερ Σεβά, σηκώνοντας πλήθος σημαιών της Παλαιστίνης στις κερκί¬ 
δες, γεγονός που πυροδότησε και συμπλοκές εκτός γηπέδου, τόσο με 
τους οπαδούς της Μπερ Σεβά, όσο και με τους μπάτσους. Το γεγονός 
αυτό ουδόλως χαροποίησε την ΟΥΕΦΑ, η οποία επέβαλε πρόστιμο 
στην σκωτσέζικη ομάδα. Παράλληλα οι οπαδοί της, με πρωτοβουλία 
του συνδέσμου Όγθθπ Βπ^άο", μέχρι την ανακοίνωση του ύψους του 
προστίμου άρχισαν να μαζεύουν λεφτά με σκοπό να διατεθούν για 
την οικονομική ενίσχυση οργανώσεων που βοηθούν τους πληγέντες 
από τις εχθροπραξίες και κατόρθωσαν να συγκεντρώσουν το διόλου 
ευκαταφρόνητο ποσό των 125.000 ευρώ. 


Η περίπτωση των οπαδών της Σέλτικ και η αντιμετώπισή των δράσεών 
τους από την ΟΥΕΦΑ αποτελεί παράδειγμα για την πολιτική ομερτά, το 
περιβόητο ηο ροΙι'ΐιΥει, που προσπαθεί να επιβάλει η ευρωπαϊκή ομο¬ 
σπονδία. Κατά τις διακηρύξεις τους, απαγορεύεται ρητώς η ενασχόλη¬ 
ση από τις κερκίδες των ομάδων με πολιτικά ζητήματα. Η ανεδαφική 
αυτή θεώρηση πως η πολιτική δεν εκτείνεται σε όλους τους τομείς της 
ζωής αποκτά όλο και περισσότερους υποστηρικτές που δεν θέλουν 
να μολυνθεί η καθαρότητα διάφορων χώρων από μιαρές πολιτικές 
τοποθετήσεις (βλέπε γήπεδα, πανεπιστήμια και ούτω καθεξής). 

Εντούτοις, αλγεινή εντύπωση προκαλεί το γεγονός πως η ντιρεκτίβα 
της ΟΥΕΦΑ περί ηο ροΐϊΐΐε^ τυγχάνει επιλεκτικής εφαρμογής από την 
ίδια. Σε πλήρη διάσταση με τα προαναφερθέντα, ο ΑΠΟΕΛ, γνωστός 
φασιστοσύλλογος από την Κύπρο, έχει τη δυνατότητα να αναρτά σε κά¬ 
θε του αγώνα πανό με στοχάδια και άλλα παρεμφερή σύμβολα, χωρίς 
να έχει υποστεί την παραμικρή κύρωση μέχρι τη στιγμή που γράφεται 
αυτό το άρθρο. Καθίσταται σαφές πως οι ιθύνοντες της ομοσπονδίας 
θεωρούν προκλητικό σύμβολο την παλαιστινιακή σημαία, σύμβολο 
του δίκαιου αγώνα του παλαιστινιακού λαού, ενώ αντίθετα δεν αξιο¬ 
λογούν ως ιδιαζούσης επικινδυνότητας πανό που αναγράφουν εμετικά 
συνθήματα, όπως «ΕΟΚΑ Β’ ξαναχτύπα». 

Το παράδοξο περί αυτής της επιλεκτικής ευαισθησίας αίρεται αν ανα- 
λογισθεί κανείς την αντιμετώπιση που διαχρονικά απολάμβαναν οι 
φασίστες. Ως εκ τούτου συνάγεται το συμπέρασμα πως το ηο ροΐΐΐΐεει 
που επιδιώκεται να επιβληθεί μόνο κατ’ επίφασιν είναι στην πραγματι¬ 
κότητα τέτοιο. Απόδειξη επ’ αυτού αποτελεί η κερκίδα του Ολυμπιακού, 


η οποία με την επιβολή παρεμφερούς γραμμής μετετράπη εν μία νυκτί 
σε χώρο τσιφλίκι των φασιστών. Αλλά κι εν γένει σύλλογοι στους οποί¬ 
ους έχει επικρατήσει μία «απολιτική» γραμμή, συνήθως μετατρέπονται 
φασιστικούς θύλακες και ζέχνουν αντιδραστικότητα. Αντί επιλόγου, 
θα προτιμήσουμε να συμπυκνώσουμε το νόημα αυτής της ιδιότυπης 
ομερτά σε μία άκρως περιεκτική φράση που απευθύνεται κυρίως σε 
επίδοξους θιασώτες τέτοιων δοξασιών: "Ουΐ ί^εοί, εοηδβηΐΐΐ'η ελληνιστί 
«ο σιωπών συναινεί». 

ΥΓ: Στον αντίποδα με τα προαναφερθέντα, ο δάσκαλος Μυειχ ΐΗειί 
Ηλίας Λάμπρου και η αθλήτριά του Έφη Ξυλούδη, προς τιμήν τους 
και πράττοντας ορθότατα κατά την γνώμη του γράφοντος, δεν κα¬ 
τέβηκαν σε κλεισμένο επαγγελματικό αγώνα της δεύτερηςλόγω της 
παρουσίας πρωτοκλασάτων στελεχών της Χρυσής Αυγής, αρνούμε- 
νοι έτσι να νομιμοποιήσουν με την παρουσία τους τη διοργάνωση. 



Χουάν Ντίαζ 


Αστικής λικαιοςυνης το αναγνωςμα, προςχωμεν... 


Σάλος σε ιστοσελίδες και στα μέσα κοινωνικής 
δικτύωσης προκλήθηκε από την απόφαση της 
21ης Σεπτεμβρίου του Τριμελούς Εφετείου 
Κακουργημάτων στη Λάρισα, για υπόθεση 
πλαστογραφίας ενός απολυτηρίου της ΣΤ' 
Δημοτικού. Ο λόγος επ' αυτού? Το γεγονός πως η 
δίχρονη καθαρίστρια καταδικάστηκε σε κάθειρξη 
15 ετών για πλαστογραφία, με την επιβαρυντική 
περίσταση της χρήσης, κατά του ελληνικού 
Δημοσίου, που της προσπόρισε ιδιαίτερα μεγάλο 
περιουσιακό όφελος, όπως επίσης και για απάτη 
κατ' εξακολούθηση, κατ' επάγγελμα και καθ' έξη! 
Δυστυχώς, δεν μπορούμε να επεκταθούμε στο 
παρόν άρθρο στο σύνολο των προβληματικών, 
που εντοπίζονται στην εν λόγω απόφαση, 
καθώς αυτή βρίθει «παραφωνιών», οπότε θα 
σκιαγραφήσουμε τις πιο κραυγαλέες. Κατ' αρχήν, 
το δικαστήριο εξέλαβε ως περιουσιακή βλάβη το 
μισθό που της κατεβλήθη κατά τα χρόνια εργασίας 
της, παραβλέποντας το γεγονός πως σε κάθε 
περίπτωση η θέση θα είχε καλυφθεί, οπότε και 
θα υπήρχε η αντίστοιχη περιουσιακή διάθεση. Εξ 
ίσου προβληματικός είναι και ο χαρακτηρισμός 
της απάτης ως κατ' επάγγελμα και καθ' έξη, 
καθώς ήδη μέσα στον Ποινικό Κώδικα ορίζεται 
πως η κατ' επάγγελμα τέλεση συνυφαίνεται με 
την επανειλημμένη τέλεση της πράξης ή με τη 
διαμόρφωση υποδομής για την ίδια πράξη, 
ενώ αντίστοιχα η καθ' έξη τέλεση είναι άρρηκτα 
συνδεδεμένη με μία σταθερή ροπή του δράστη 
προς τέλεση του ίδιου εγκλήματος (άρθρο 1 3, 
εδάφιο στ' Ποινικού Κώδικα). Εντούτοις, το 
κυριότερο πρόβλημα της απόφασης άπτεται 
του γεγονότος πως το δικαστήριο υπολόγισε 
ως περιουσιακό όφελος τους μισθούς που της 
κατεβλήθησαν ως αμοιβή για την εργασία που 
παρείχε! Δηλαδή, η έδρα αγνόησε το γεγονός πως 
οι μισθοί αυτοί δεν δόθηκαν στην κατηγορούμενη 
ως απόρροια πλάνης ή απάτης αλλά αντίθετα ήταν 
το τίμημα που ο εργοδότης της (εν προκειμένω το 
Δημόσιο), οφείλε να καταβάλει ώστε να δύναται να 
απομυζεί την εργατική της δύναμη. Ως εκ τούτου, 
καταλήγουμε στο εξής οξύμωρο: η δίχρονη έχει 
εργαστεί για σχεδόν είκοσι χρόνια και τους κόπους 
της εργασίας της έχει δρέψει ήδη το Δημόσιο, ενώ 
παράλληλα οι μισθοί που της κατεβλήθησαν για 
το διάστημα αυτό υπολογίζονται σαν περιουσιακό 


όφελος, που είναι άρρηκτα συνδεδεμένο με την 
πλαστογραφία και όχι ως αντικαταβολή για την 
εργατική της δύναμη. Με βάση τα προαναφερθέντα, 
συνάγεται αβίαστα το συμπέρασμα πως το 
δικαστήριο θεωρεί ότι η καταβληθείσα εργασία 
αποτιμάται στο αστρονομικό ποσό των... μηδέν 
ευρώ! 

Η εκμετάλλευση ανθρώπου από άνθρωπο και 
η καταβολή αντιτίμου αξίας που αντιστοιχεί 
στα μέσα συντήρησης κι αναπαραγωγής 
της εργατικής δύναμης είναι σύμφυτη με τον 
καπιταλισμό. Ιδιαίτερα σε περιόδους κρίσεων 
βλέπουμε κατά βάση μία κάθετη πτώση των 
ημερομισθίων, τα οποία κυμαίνονται σε επίπεδα 
εξαθλίωσης. Ωστόσο, η απόφαση του δικαστηρίου 
να εκμηδενίσει (κυριολεκτικά και μεταφορικά) 
την αξία της καταβεβλημένης εργασίας είναι 
πραγματικά πρωτοφανής. Η αγνώμων δίχρονη 
θα έπρεπε να ευχαριστεί τους δικαστές που δεν 
της επέβαλαν να επιστρέφει και τους μισθούς 
της! Καθίσταται πασίδηλο πως το σκεπτικό των 
δικαστών στο παρόν ζήτημα είναι διάτρητο. 
Και για να θέσουμε απλά τα πράγματα, δύο τινά 
μπορούν να συμβαίνουν: ή οι δικαστές θεωρούν 
πως η δίχρονη τόσα χρόνια εργαζόταν σε 
συνθήκες ρωμαϊκής γαλέρας είτε εθελοτυφλούν, 
αγνοώντας εσκεμμένα το γεγονός πως το ποσό 
που υπολογίστηκε σαν αποδοκιμαζόμενο από 
το δίκαιο περιουσιακό όφελος, ήταν απλώς οι 
μισθοί της. Δηλαδή παρέβλεψαν το γεγονός 
πως μεσολάβησε καταβολή της εργασίας 
της δίχρονης και ως εκ τούτου δεν υπάρχει 
αιτιώδης συνάφεια μεταξύ χρηματικού ποσού 
και πλαστογραφίας, αλλά αντίθετα αυτή 
εντοπίζεται μεταξύ εργασίας και μισθών. Μπορεί 
στη σύγχρονη εργασιακή πραγματικότητα οι 
συνθήκες να είναι πολύ κακές, ωστόσο απέχουν 
από την καταναγκαστική άμισθη εργασία. 
Συνεπώς, αβίαστα συνάγεται το συμπέρασμα 
πως το δικαστήριο αβασάνιστα αγνόησε τον 
ισχυρισμό των συνηγόρων της εναγομένης. Η 
κοντόθωρη αυτή απόφαση είναι δείγμα άκρατου 
νομικού θετικισμού, καθώς οι καρεκλοκένταυροι 
της έδρας έμειναν προσκολλημένοι στο κείμενο 
του νόμου, αγνοώντας επιδεικτικά τα υπόλοιπα, 
λειτουργώντας σαν ασπάλακες χωμένοι στις 
δικογραφίες τους. 


Σε πλήρη διάσταση με τα άνωθι γραφέντα θα 
αναφέρουμε την πολύκροτη υπόθεση του ΝοογΙ , 
όπου πλήθος παραβάσεων και μελανών σημείων 
θεωρήθηκαν... ψιλά γράμματα. Για να μην 
πολυλογούμε το δικαστήριο έκρινε μάλλον ότι το 
πλοίο μετετράπη σε υποκείμενο με βούληση και 
ενήργησε κατά το δοκούν, καθώς τους ιδιοκτήτες 
και μισθωτές του πλοίου τους χαρακτήρισε 
ως απλούς συνεργούς! Η υπόθεση του 
«ασυνόδευτου» πλοίου περιλαμβάνει αιφνίδιους 
θανάτους μαρτύρων, εξαφανίσεις διερμηνέων 
και μαρτύρων, εξαφάνιση του πλοίου, βόμβες σε 
σπίτια δικαστικών, με επιστέγασμα όλων αυτών το 
κώλυμα που δήλωσε η δικαστικός που θα εκδίκαζε 
την υπόθεση,λίγες μέρες πριν την έναρξη της δίκης. 
Η προεδρεύουσα επικαλέστηκε «μυϊκούς πόνους» 
για να δηλώσει κώλυμα, γεγονός που προκάλεσε 
κύμα γέλωτος σε όσους παρακολουθούσαν την 
εξέλιξη της δίκης. 

Χαρακτηριστικό και των δύο περιπτώσεων 
που αναφέραμε είναι κραυγαλέες παρατυπίες, 
αξιολογικές αντινομίες και κυρίως μη αξιολόγηση 
πραγματικών περιστατικών. Μόνο που στην 
μεν πρώτη περίπτωση απέβησαν σε βάρος της 
κατηγορουμένης, στη δε δεύτερη ωφέλησαν τους 
κατηγορουμένους. Η αιτία σε αυτήν την εκ βάθρων 
διαφορετική αντιμετώπιση συνυφαίνεται με την 
ταξική θέση καθενός εκ των κατηγορουμένων. 
Η πραγματικότητα είναι συνεπώς εκ διαμέτρου 
αντίθετη με την καταφανώς ανυπόστατη 
θεώρηση -που μεταξύ άλλων κυριαρχεί και σε 
αρκετούς νομικούς κύκλους- και με βάση την 
οποία το δίκαιο και η διαδικασία απονομής του είναι 
παντελώς ανεξάρτητη από την αστική άρχουσα 
τάξη και τις υφιστάμενες σχέσεις παραγωγής. Η 
προαναφερθείσα δοξασία εκκινεί από τη θέση ότι 
οι κανόνες δικαίου εκπορεύονται από μία κοινή περί 
δικαίου αντίληψη και αποτελούν έκφραση αυτής 
της αντίληψης. Καθίσταται σαφές πως η θέση 
αυτή απέχει παρασάγγας από την πραγματικότητα 
και η προσφορά της είναι άκρως σημαντική στη 
θεοποίηση του δικαίου και στην προώθησή του 
ως ένα πλήρως ανεξάρτητο σύνολο κανόνων και 
σημείων. 

Στην πραγματικότητα, η αποκρυστάλλωση των 
κανόνων δικαίου είναι απόρροια των δεδομένων 


κοινωνικών και οικονομικών σχέσεων, των 
οποίων αποτελεί αντανάκλαση, και ως εκ τούτου 
πρόκειται για ένα δίκαιο με προφανή ταξικό 
χαρακτήρα. Το υφιστάμενο νομικό εποικοδόμημα 
σαφώς και αποτελεί έκφραση της βούλησης της 
αστικής τάξης (βλ. θεμελίωση και περίοπτη θέση 
ατομικής ιδιοκτησίας, ελευθερίας συναλλαγών και 
ούτω καθεξής) και είναι σύμφυτο με τον κρατικό 
εξαναγκασμό καθώς χωρίς αυτόν η αξία του είναι 
μηδαμινή. Το αστικό κράτος και το δίκαιό του 
τελούν σε σχέση αλληλεξάρτησης, καθώς η ύπαρξη 
του ενός συνυφαίνεται με την ύπαρξη του άλλου 
και μάλιστα η απουσία του ενός καθιστά το άλλο 
κενό γράμμα. Η ταξική διάρθρωση της κοινωνίας 
υπαγορεύει επί της ουσίας και τα πλαίσια μέσα 
στα οποία ενυπάρχει η περιβόητη ανεξαρτησία 
των δικαστικών λειτουργών, που κατ' ουσίαν 
οριοθετείται από το γεγονός ότι αυτοί κρίνουν 
με βάση τους κείμενους κανόνες δικαίου. Ως εκ 
τούτου, καθίσταται σαφές πως η ανεξαρτησία 
τους περιορίζεται από τις ίδιους τους πολιτικούς 
συσχετισμούς που οι ίδιοι κανόνες δικαίου 
αποτυπώνουν. 

Βέβαια, σαφώς και έχουν υπάρξει παραχωρήσεις 
και αναγνωρίσεις δικαιωμάτων, οι οποίες όμως 
δεν έχουν συμβεί αφ' εαυτού τους αλλά αντιθέτως 
ήταν αποτέλεσμα πιέσεων και διεκδικήσεων της 
εργατικής τάξης. Χαρακτηριστικό παράδειγμα η 
καθιέρωση του δώρου απασχόλησης και άλλων 
αρκετών δικαιωμάτων, ιδιαίτερα στο πεδίο του 
εργατικού δικαίου. Ωστόσο, στην περίοδο της 
κρίσης και της βαθιάς επικρατούσας απογοήτευσης 
που το ταξικό κίνημα υποχωρεί, η επίθεση στα 
κεκτημένα νομικά δικαιώματα βαθαίνει. Εντούτοις, 
το γεγονός πως αναγνωρίζεται ο μεροληπτικός 
χαρακτήρας της αστικής δικαιοσύνης δε σημαίνει 
πως αυτά δεν αποτελούν πεδίο αγώνα, το αντίθετο 
μάλιστα. 

ΥΓ: Για την ιστορία, η δίχρονη άσκησε έφεση, η 
οποία έχει αναστέλλουσα δύναμη. Βέβαια, η γνώμη 
του γράφοντος είναι πως δύσκολα θα ανατραπεί 
πλήρως η πρωτόδικη απόφαση και απλώς στην 
καλύτερη των περιπτώσεων θα μειωθεί η ποινή 
της. Άλλωστε, δεν βρέθηκαν και στην κατοχή της 2 
τόνοι πρέζα, ώστε να πρέπει να αθωωθεί! 

Χουάν Ντίαζ 



